***The Silent Patient*** — psixologik triller roman, 2019-yilda britaniyalik-kiprlik yozuvchi Alex Michaelides tomonidan yozilgan. Uning birinchi muvaffaqiyatli debyut romani Macmillan Publishers boʻlimi — Celadon Books tomonidan 2019-yil 5-fevralda ilk bor nashr etilgan. Ushbu romanning audio versiyasi ham aynan shu sanada chiqarilgan boʻlib, bu audiokitobni Louise Brealey va Jack Hawkinslar ijro etishgan. Bu asarda ingliz psixoterapevti Teo Faber tomonidan erini oʻldirgandan soʻng, soqov boʻlib qolgan bir bemor haqida hikoya qilingan. Roman ilk bor bosib chiqarilgandan soʻng, The New York Times Best Seller roʻyxatida 1-oʻrinda qayd qilindi. Keyinchalik esa Goodreads Choice 2019 mukofotining Mystery and Thriller nominatsiyasini qoʻlga kiritdi.

Yozilish tarixi
---------------

Ssenariy muallifi boʻlgan yozuvchi Mixaelides oʻzining ilk debyut romanini yozishda shunday deydi: „Men ssenariy muallifi sifatida juda xafa boʻlardim. Chunki men hozirgi ssenariylarning sifatsizligi va ishlab chiqish davomida buzib tashlanishini oʻzim guvohi boʻlardim hamda bu umidsizlik tuygʻusi meni vanihoyat oʻtirib roman yozishga undadi".

U mana shu romanni yakunlashdan oldin taxminan 50 marta qayta yozib, koʻrib chiqqan. Yevripidning Alcestis Afina fojiasi unga romanning syujeti uchun ilhom manbai boʻlib xizmat qilgan. Hikoyaning tuzilishida esa Agatha Christiening ijodidan taʼsirlangan.

Michaelides psixoterapiya talabasi boʻlgan vaqtida oʻsmirlar uchun xavfsiz psixiatriya muassasasida faoliyat yuritgan. Shuning uchun oʻz romanini psixiatriya boʻlimida yozishga qaror qilgan.

Fikrlar
-------

Romanga tanqidchilar tomonidan koʻpincha ijobiy fikrlar bildirildi. *The Independent* kitobning syujeti, personajlari va uslubi uchun alohida eʼtirof etdi: „Kitob uni bir kunda yutib yuborishga imkon beradigan darajada jonli… yozilishi esa skalpeldek oʻtkir, uslub ehtiyotkor va ixcham, hamda qoʻshimcha tavsilotlarga boy". *Deccan Herald* asarni „qiziqarli, xarakterni oʻrganish bilan birlashtirilgan aql bilan yondashilgan syujet va nihoyat barchani hayratda qoldiradigan taʼsirli zarba" deb atadi. *The Washington Post* syujetni „yangicha" deya eʼtirof etdi, lekin uning „oʻta qoʻrqinchli tropiklari, oddiy sahnalari va oʻzgaruvchan, ahamiyatsiz qahramonlari"ni tanqid qildi. Yana bir salbiy fikr *Kirkus sharhlaridan* kelib tushdi, u kitobni „qoʻpol, oʻylab topilgan va ahmoqona …" deb taʼkidladi.

Manbalar
--------

1. 1 2  „The Silent Patient – Alex Michaelides". *US Macmillan* (14-iyun 2016-yil). Qaraldi: 7-iyul 2020-yil.
2. ↑  *D'Alessandro.* „Annapurna & Plan B Developing New York Times Bestseller ‘The Silent Patient’ For Big Screen – Deadline". *Deadline – Hollywood Entertainment Breaking News*. Qaraldi: 7-iyul 2020-yil.
3. ↑  „Goodreads Choice Awards 2019". *Goodreads*.
4. 1 2  *Hadjioannou.* „Alex Michaelides: The Cypriot author behind the New York Times bestseller". *in-cyprus.com* (23-iyul 2019-yil). 7-fevral 2022-yilda asl nusxadan arxivlandi. Qaraldi: 7-iyul 2020-yil.
5. ↑  *Somers.* „Agatha Christie, Sleight of Hand, and Psychological Complexity: An Interview with The Silent Patient Author Alex Michaelides". *Barnes & Noble Reads* (24-aprel 2019-yil). Qaraldi: 7-iyul 2020-yil.
6. ↑  *Coughlan.* „The Silent Patient: High-octane debut lives up to its hype". *independent* (23-fevral 2019-yil). Qaraldi: 7-iyul 2020-yil.
7. ↑  *Rosenblit.* „‘The Silent Patient’ ends with a major twist. Should a savvy reader have seen it coming?". *Washington Post* (16-iyun 2020-yil). Qaraldi: 7-iyul 2020-yil.
8. ↑  „THE SILENT PATIENT". *Kirkus Reviews*. Qaraldi: 7-iyul 2020-yil.

[*sayt ishlamaydi*]